Et av kjøretøyene som ble brukt i filmen
***Den tapte verden*** (originaltittel *The Lost World: Jurassic Park*) er en amerikansk science fiction og eventyrfilm fra 1997 regissert av Steven Spielberg. Filmen er en oppfølger til *Jurassic Park* og basert på Michael Crichtons roman med samme navn. De ledende rollene spilles av Jeff Goldblum, Julianne Moore, Pete Postlethwaite og Richard Attenborough.

Filmen ble en stor publikumssuksess, men innbrakte mindre enn den første filmen. Den fikk betraktelig dårligere omtale av kritikerne enn den første filmen.

Den er også kjent som *Jurassic Park 2*.

Handling
--------

Det har gått fire år siden de katastrofale hendelsene ved dinosaur-parken. Sannheten om hva som egentlig skjedde er dysset ned, og dr. Ian Malcolms gode navn og rykte er svertet. Han kalles inn til den lett eksentriske millionæren John Hammond som har planer om en ny ekspedisjon. Det viser seg at det finnes enda en øy med dinosaurer, en øy der de ble avlet opp før de ble sendt til Jurassic Park-øya. Hammond vil sende et forskerteam som skal observere og dokumentere. Malcolm nekter først å være med, men ombestemmer seg når han får vite at kjæresten Sarah allerede befinner seg på øya. Teamet består ellers av fotografen Nick Van Owen, Eddie Carr – og en blindpassasjer. Etterhvert skjønner de at de ikke er de enste menneskene på øya. Det viser seg at Hammonds nevø har sendt sitt eget team av jegere til øya – av profittsøkende årsaker. Etter å ha blitt angrepet av to T-rexer, oppdages forskerteamet av fienden, og deretter handler det kun om å komme seg vekk fra øya i live.

Om filmen
---------

### Popularitet og økonomi

*Den tapte verden* innbrakte $619 millioner på verdensbasis, hvorav $229 millioner i USA, $86 millioner i Japan og $44 millioner i Storbritannia. Den ble den nest mest innbringende filmen på verdensbasis i 1997 og den tredje mest innbringende i USA. Den ble den syvende mest sette filmen i Norge i 1997.

Produksjonskostnadene er estimert til 73 millioner dollar.

### Anmelderne

Filmen fikk blandet mottakelse av kritikerne, noe som gjenspeiles i at den har fått 54 % på Rotten Tomatoes. Den amerikanske filmanmelderen Roger Ebert gav den 2 av 4 stjerner, mens Leonard Maltin gav den 2,5 av 4 stjerner.

Den fikk betydelig dårligere omtale enn den første filmen i denne serien.

*Dagbladets a*nmelder gav den terningkast to mens anmelderne i *VG* og *Aftenposten* gav den terningkast tre. Anmelderen i *Dagbladet* skrev: «Steven Spielbergs dinosaurer, komplett med illsinte øyne og livsfarlige tenner, er utvilsomt et syn. Det er verre med historien. Den synes å være rasket sammen i en kjapp kaffepause». Nettstedet *CINERAMA* gav den terningkast fire i 2006 og skrev: «Det var utvilsomt litt mer dybde i den første filmen. Det var også en tydeligere moralsk pekefinger – noe man som regel ikke setter så stor pris på i en film. Men her kunne det kanskje vært på sin plass med et par hint om at det ikke er så ålreit å leke Gud».

Rollebesetning
--------------

* Jeff Goldblum : Dr. Ian Malcolm
* Julianne Moore : Dr. Sarah Harding
* Pete Postlethwaite : Roland Tembo
* Vince Vaughn : Nick Van Owen
* Arliss Howard : Peter Ludlow
* Peter Stormare : Dieter Stark
* Richard Attenborough : Dr. John Hammond
* Vanessa Lee Chester : Kelly Curtis-Malcolm
* Joseph Mazzello : Tim
* Ariana Richards : Lex
* Richard Schiff : Eddie Karr
* Harvey Jason : Ajay Sidhu
* Thomas F. Duffy : Dr. Robert Burke
* Thomas Rosales jr. : Carter
* Camilla Belle : Cathy Bowman

Referanser
----------

1. ↑  «The Lost World: Jurassic Park (1997)» **(engelsk)**. Box Office Mojo. Besøkt 30. desember 2009.
2. ↑  BoxofficeMojo - Franchises
3. ↑  Rotten Tomatoes - Jurassic Park 1993
4. 1 2  «The Lost World: Jurassic Park (1997) - Box Office Mojo». *www.boxofficemojo.com*. Besøkt 7. september 2019.
5. ↑  «Top 1997 Movies at the Worldwide Box Office». *The Numbers*. Besøkt 9. januar 2020.
6. ↑  «Top 1997 Movies at the Domestic Box Office». *The Numbers*. Besøkt 9. januar 2020.
7. ↑  Hvem Hva Hvor 1999, s.147
8. ↑  «The Lost World - Jurassic Park». *Rotten Tomatoes* **(engelsk)**. Besøkt 7. september 2019.
9. ↑  «Ebert, Roger». Arkivert fra originalen 19. mai 2011. Besøkt 12. februar 2012.
10. ↑  Maltin, Leonard (2. september 2014). *Leonard Maltin's 2015 Movie Guide* **(engelsk)**. Penguin. ISBN 9780698183612.
11. ↑  «Jurassic Park». *Rotten Tomatoes* **(engelsk)**. Besøkt 7. september 2019.
12. ↑  «Jurassic Park - The Lost World». *www.filmfront.no*. Besøkt 7. september 2019.
13. ↑  «Dino på tomgang». *Dagbladet.no* **(norsk)**. 24. juli 1996. Besøkt 6. februar 2018.
14. ↑  «CINERAMA – Lost World: Jurassic Park (16.11.2006)». Arkivert fra originalen 18. oktober 2015. Besøkt 12. februar 2012.

Eksterne lenker
---------------

* (en) *Den tapte verden* på Internet Movie Database Rediger på Wikidata

* (no) *Den tapte verden* hos Filmfront Rediger på Wikidata

* (no) *Den tapte verden* på NRK TV Rediger på Wikidata

* (sv) *Den tapte verden* i Svensk Filmdatabas Rediger på Wikidata

* (da) *Den tapte verden* i Danmark Nationale Filminstitut Rediger på Wikidata

* (en) *Den tapte verden* på AllMovie Rediger på Wikidata

* (fr) *Den tapte verden* på Allociné Rediger på Wikidata

* (nl) *Den tapte verden* på MovieMeter Rediger på Wikidata

* (en) *Den tapte verden* på Turner Classic Movies Rediger på Wikidata

* (en) *Den tapte verden* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data)
 |